als_Latn dik_Latn sag_Latn
Freski nenexhiku
- Kategoria: Pijet alkoolike
- E enjte, 27 Nëntor
Mohito “Pasion përvëlues” Kallam sheqeri i bardhë, nenexhik (mente), lime, akull, rum, water soda, rrënjë xhenxhefili.
Nuk ka kombinim më të përsosur se ai i freskisë së mendrës me aromën përvëluese të xhenxhefilit. Ky i fundit e bën më të fortë e të qëndrueshme shijen e koktejit si dhe i jep atij veti afrodiziake
Është një nga pijet më popullore dhe klasike, e njohur në mbarë botën, por që prej vitesh është bërë shumë e dashur dhe për frekuentuesit e jetës së natës në Shqipëri. Alkooli i paktë në formulën e saj si dhe nenexhiku i freskët në përmbajtje, e bën një koktej ideal për stinën e nxehtë të verës. Por Ilir Dushkaj nga “Colonial Cafe” sugjeron që këtë gusht të dilni nga rutina dhe të guxoni me shije të reja dhe ekzotike të mohitos...
Mohito është një koktej simbol. Kërkon kohë për t’u përgatitur, është i sikletshëm për t’u pastruar dhe porositet në sasi të mëdha nga pijedashësit me klas. Mbetet një nga pijet më
të njohura edhe për një arsye të fortë: sepse është shumë, shumë e mirë! Për këtë arsye meriton
të bëhet me respekt dhe kujdes. Ndryshe nga koktejet e shpikura prej banakierëve, që i japin
dorë të lirë krijimtarisë së tyre, mohito mori formën aktuale duke kaluar përmes një procesi
natyral, duke u shndërruar nga një pije e rëndomtë, në një recetë të stërholluar dhe me shijen
e përmirësuar pak e nga pak, përgjatë më shumë se një shekulli. Mohito mendohet se është
krijuar në Kubë, në një kohë kur rumi pothuajse nuk pihej, vinte erë dhe ishte i ngarkuar me
pije të këqija e lëndë të tjera të dëmshme.
Si mund të rregullohej kjo? E pra, nëse do të ishit një fermer kuban, me një shishe rumi të lirë dhe një natë të gjatë përpara, do të përdornit çfarëdo lloj gjëje që do të kishit në dorë, për ta bërë atë më të pëlqyeshëm, do t’i shtrydhnit limon të athët, do t’i shtonit lëng kallam sheqeri dhe një dorë nenexhik (mente). Kështu do të ishte shumë më mirë!
kik_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn